નોટિંગહામ, 13 જુલાઇઃ ઇંગ્લેન્ડ સામે ટ્રેન્ટ બ્રિજમાં રમાઇ રહેલી પહેલી ટેસ્ટમાં ભારતીય ટીમે શાનદાર પ્રદર્શન કર્યું છે. બોલર્સની વાત કરવામા આવે તો પહેલી ટેસ્ટમાં બોલર્સ રીધમમાં આવ્યા હોય તેમ લાગી રહ્યું છે. ભુવનેશ્વર કુમાર 4, ઇશાંત શર્માએ 3 અને મોહમ્મદ સામીએ બે વિકેટ ઝડપી છે. ત્રીજા દિવસની રમતની વાત કરીએ તો ઇંગ્લેન્ડે નવ વિકેટ ગુમાવીને 352 રન બનાવી લીધા છે. હાલના સમયમાં પોતાનું શ્રેષ્ઠ પ્રદર્શન કરનાર ઇશાંત શર્માએ કહ્યું છેકે,તે ખુશ છે અને તેને લાગે છેકે તેની રીધમ પાછી આવી રહી છે.